स्वास्थ्य क्षेत्र में ये कटौतियाँ तब हो रही हैं, जब सरकार पहले से ही इस क्षेत्र में बहुत कम खर्च कर रही है। उल्लेखनीय है कि सरकार ने नई राष्ट्रीय स्वास्थ्य नीति-2015 का मसौदा प्रस्तुत किया है, जिसमें सार्वजनिक स्वास्थ्य सेवाओं पर सकल घरेलू उत्पाद का 2.5 प्रतिशत व्यय करने का सुझाव दिया गया है। लेकिन इस बजट में स्वास्थ्य क्षेत्र मिले कम आवंटन को देख कर यह बिलकुल नहीं लगता कि सरकार स्वास्थ्य नीति के प्रति गंभीर है।